
Nem létezik, hogy ilyen balszerencsével áldjon a sors! Két ilyen férfi nem létezhet egyazon földön…! S most Atyám közölte, ő a Vörös Alastor. Nekem többet jelent ennél. Áh, érzelmek terén? Azt próbáltam egész életemben kiirtani magamból! Nem, többet jelent a tisztségénél, mert bizonyos vagyok afelől, hogy része volt az életemnek! Gyermekként, emberként emlékszem még Reá! Otthon, Egyiptomban… 

S ami rosszabb, előtűnt gyermeki mivoltom más szereplője is! Ha nem tévedek… szerelmetes Bátyám él, és előkerült! Nem sok érzelmet tápláltam életemben. Naplómban őrzöm mindegyik nevét. Emberkoromból: Anyám és testvéreim, a családom. Senki más. Atyám, Cloé. Lucas… és az érzelmek pozitivitása vagy negativitása nem számít most, érzelmet váltott ki belőlem. Ők voltak talán egyedül, kik maradandó érzelmekkel áldottak meg – legyen az bármilyen eredeztetésű. Más időket éltünk akkor… Egyiptom világa, a fáraók, s a felső kasztok önmagukon belülről választottak párt. Családom minden tagja iránt lángolok. Nővérem, Anubis, s Bátyám, Rodallion is úgy tűnik véres, keseredett harcukban elvesztek egymás iránt… s ha jól látom át az intrika szövevényes hálóit, talán együtt vannak. 

Ez persze nem jelenti azt, hogy az én pártomon állnak. Nem… az egyiptomi nép ugyanolyan hevességgel tud gyűlölni, mint szeretni. Rodallion… Mint A Boszorkányvadász! Így vált hírhedté. S nekem ez csak most vált nyilvánvalóvá, hogy ők ketten egy és ugyanaz. Miért jött el Pestre? Osiris híve még mindig, talán? Ez megmagyarázná a vértestvérek folyamatos gyilkolását… ugyanakkor csak Ventrue-t öl, ami viszont tervszerűségre utal. Nem esztelen „mindenvámpírtmegölök” taktikára, ami Osiris ostoba híveit jellemzi. Továbbá a nyílvesszői, miket használ, a készítőjük saját szívéből szedett darabokat igényelnek… ez is arra utal, hogy egy Szetitával van szoros szövetségben. Ez megmagyarázná azt is, hogy miért ment vissza az ottfelejtett nyílvesszőért… hogy védje Nővérét? 

Persze legyünk objektívek: A Szetiták mostanság elterjedtek itt Közép-Kelet Európában. Venir Alcarnac Szetita főpap járja eme környéket, s a pár nappal ezelőtt útnak indult Nosferatu Arkhón is Prágából indult, ahol Venir is tartózkodott. 

Nehéz átlátnom a hálót. Ráadásul az egyetlen nyílt fenyegetést a BÉKE (szervezet, amit a napokban felállított Rex Thalio) abban látta, hogy egy bizonyos Tzimische kiszemelt egyvalakit itt Magyarországon. Bizonyos vagyok afelől, hogy Lucas az – túl sokat hallottam felőle mostanság. De egyáltalán nem vagyok biztos afelől, hogy én lennék a célpontja. Sőt, valószínűtlennek tartom. Minek fogna el még egyszer? Ha tudni akart volna tőlem valamit, már megkérdezte volna. Természetesen rákérdeztem egy levélben – s természetesen nem válaszolt… Nem csalódtam benne. …Bizonytalanság fog el. Hisz múltkor sem kérdezett. Nem tudom, mik lehetnek céljai, hacsak nem az, hogy az én privát életem megkeserítse. Nem értek lassan semmit. 

Sem Lucast érintve… Sem Rex Thaliot… Sem Bátyámat… A dolgok újfent történnek velem… Ami nem baj. Csak arra kell figyeljek, hogy kikerüljem azokat, amik már túl nagy teherrel járnak. 

Rex Thalio az, ki legmélyebben aggaszt. Ki ez a férfi? Hogyhogy szerepel gyermekkori emlékeim között? Piramisba vezet be, majd órák hosszat mesél… Ki vagy te, Thalio? 

Rémálmaim között már ilyeneket látok, hogy az egész családom… mind emberi, mind vértestvéreim… meg vannak tervezve. Mindegyikünk más és más területen képezte magát. Együtt egy tökéletes csapatot alkotnánk. Bárcsak tudnám, mi lett Öcsémmel! 

Anyám… Mágus – amennyire én tudom, napjainkig;

Nővérem… Szetita papnő;

Bátyám… Osiris kultuszában jártas; s talán a Boszorkányvadászok praktikáiban is?

Jómagam… Taumaturgista vagyok;

Öcsém… 

A koldunikus mágiahasználat hiányzik. Persze arra itt van Rasputyin is – ékes képviselője eme mágiaformának. Semmit sem értek… Talán az idő segít rajtam. 

